钦定古今图书集成/明伦汇编/人事典/第021卷 > 《图书编》 > 《髓》
## 钦定古今图书集成/明伦汇编/人事典/第021卷 > 《图书编》 > 《髓》

《黄帝》云：“诸髓皆属于脑。”又云：“肾生髓，髓生肝。”《九墟》云：
人有四海，脑为髓之海。足太阳经入络于脑。故五谷
之精津，和合而为膏者，内渗入于骨孔，补益于脑髓。
今视脏象，其脊骨中髓，上至于脑，下至于尾。其两
傍附肋骨，每接两向，皆有细络一道，内连腹中，与心
肺系及五脏相通。